Yanvarning so‘nggi kunlari yomg‘irli bo‘ladi

30 yanvar kuni O‘zbekiston hududiga Kaspiy dengizi mintaqasidan nam va sovuq havo oqimlari kirib kelishi kutilmoqda. Bu haqda Favqulodda vaziyatlar vazirligi matbuot xizmati O‘zgidrometga tayanib xabar qildi.
29−31 yanvar kunlari respublika bo‘ylab ayrim joylarda yomg‘ir yog‘ishi, 30 yanvar kuni shimoliy hududlarda yomg‘irning qorga aylanishi kutilmoqda.
31 yanvarga qadar havo harorati 6−8 darajaga pasayib, ushbu davr uchun xos bo‘lgan meyo’riy holatga yaqinlashadi, deya qayd etdi sinoptiklar.
1−2 fevral kunlari Kaspiy dengizi hududidan ancha sovuq havo massalarining kirib kelishi bashorat qilinmoqda.
Yog‘ingarchilik bo‘lishi kutilayotgani yo‘q, havo harorati kechasi −2…+3, kunduzi +5…+10 daraja atrofida bo‘ladi.
Respublikaning tog‘li hududlari 28 yanvardan 2 fevralga qadar ko‘chki bo‘lishi xavfi ostida qoladi.
Yaqin kunlar uchun to‘liq ob-havo ma’lumotlari